paragraph_text: Nakon prvog koncertnog albuma grupe, došao je album "Glavnom ulicom", koji podsjeća na posljednji studijski album. Objavljen je u izdanju Suzy. Na ovom albumu prvi put se u ulozi vokala našao Hus, na pjesmi "A ja bih sa vragom sklopio savez". Album sadrži hitove "Kao prije", "Hajde kaži pošteno" i "Ma 'ajde". Autor pjesama je H. Hasanefendić, osim "Ne ostavljaj me samog" - Srećko Kukurić i "Zapleši sa mnom ovu noć" - Rastko Milošev.